**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K ORGANIZACIJI DELA (OBLIKOVANJU ODDELKOV), SISTEMIZACIJI DELOVNIH MEST IN ZAPOSLITVAM V RAZVOJNEM ODDELKU VRTCA V OSNOVNI ŠOLI KOZARA NOVA GORICA**

*PRAVNA PODLAGA:*

* 24. člen Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18 in 54/21)
* 17. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21)
* 108. in 109. člen Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21 in 207/21)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Kozara Nova Gorica je na Občino Renče-Vogrsko dne 7. 6. 2022 vložila vlogo za izdajo soglasja:

* k organizaciji dela razvojnega oddelka vrtca v Osnovni šoli Kozara Nova Gorica (v nadaljevanju: OŠ Kozara),
* k sistemizaciji delovnih mest v razvojnem oddelku in
* k predlaganim novim zaposlitvam,

vse za obdobje od 1. 9. 2022 dalje.

*RAZLOGI ZA SPREJETJE SKLEPA:*

Prvi odstavek 24. člena Pravilnika o normativih za opravljanje dejavnosti predšolske vzgoje določa, da vrsto in število oddelkov ter število otrok v oddelku določi vrtec v soglasju z občino ustanoviteljico, ter da se oddelki oblikujejo pred začetkom tekočega šolskega leta za celo šolsko leto.

17. člen Zakona o vrtcih opredeljuje število otrok in število delavcev v oddelku.

108. člen Zakona o organizaciji in financiranju vzgoje in izobraževanja med drugim določa, da se prosta delovna mesta strokovnih in drugih delavcev v javnem vrtcu objavijo na podlagi sistemizacije delovnih mest, ter da sistemizacijo delovnih mest na podlagi normativov in standardov za vrtec določi ravnatelj v soglasju z ustanoviteljem. Drugi odstavek 109. člena tega zakona pa med določa, da si mora javni vrtec pred objavo prostega delovnega mesta pridobiti soglasje ustanovitelja.

*OCENA STANJA:*

**I. Oblikovanje razvojnega oddelka vrtca**

Iz obrazložitve predloga OŠ Kozara izhaja, da bosta s 1. 9. 2022 predvidoma dva oddelka razvojnega oddelka vrtca (v nadaljevanju: RO) pričela delovati v prostorih enote Kekec Vrtca Nova Gorica, med 7. in 16. uro. Skladno s predpisi Pravilnika o normativih za opravljanje dejavnosti predšolske vzgoje je lahko v RO vključenih največ 6 otrok; glede na to, da OŠ Kozara predvideva, da bo v RO usmerjenih 8 otrok, bi bilo potrebno oblikovati 2 oddelka (dvakrat po 4 vključeni otroci). Navedeno pomeni, da bodo v teh dveh oddelkih štiri prosta mesta, za katera je potrebno kriti stroške delovanja RO. Cena RO na enega otroka brez prehrane na podlagi izračunov OŠ Kozara naj bi sicer znašala 1.026,56 EUR, kar naj bi občine soustanoviteljice krile po deležih delitvene bilance, a iz nadaljnjih podatkov OŠ Kozara (točka »3. Sofinanciranje izpada do normativa« izhaja, da bi občina Renče-Vogrsko za sofinanciranje stroškov štirih prostih mest v dveh RO po deležu 0,071 prispevala 128,70 EUR na mesec.

Program v razvojnem oddelku se bo izvajal od 7. do 16. ure, glede na specifične potrebe otrok ga bosta sočasno izvajali dve strokovni delavki v enem oddelku.

**II. Sistemizacija delovnih mest**

OŠ Kozara predlaga Občini, da izda soglasje k naslednji sistemizaciji zaposlenih v razvojnem oddelku vrtca:

* 2 vzgojitelja predšolskih otrok za polni delovni čas v obsegu 2 x po 1 delovno mesto,
* 2 vzgojitelja predšolskih otrok – pomočnika vzgojitelja za polni delovni čas v obsegu 2 x po 1 delovno mesto.

Kot je navedeno v predlogu OŠ Kozara, le-ta razpolaga z dvema strokovnima delavkama na šoli, ki ju bodo razporedili na navedenih delovnih mestih.

**III. Soglasje k objavi razpisa**

Iz obrazložitve izhaja, da OŠ Kozara ne razpolaga z 2 vzgojiteljema predšolskih otrok – pomočnikoma vzgojitelja, zato mora objaviti javni razpis za zaposlitev dveh vzgojiteljev predšolskih otrok – pomočnikov vzgojitelja za polni delovni čas.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k organizaciji dela (oblikovanju skupin), sistemizaciji delovnih mest in objavi razpisa.

Dne 13. 6. 2022 je strokovna služba družbenih dejavnosti Občine Renče-Vogrsko s strani Oddelka za družbene dejavnosti na Mestni občini Nova Gorica (v nadaljevanju: MONG) prejela telefonsko informacijo, da bo MONG javnemu zavodu zaenkrat podala soglasje k oblikovanju enega oddelka RO, posledično pa k zaposlitvi enega vzgojitelja predšolskih otrok za polni delovni čas in enega vzgojitelja predšolskih otrok – pomočnika vzgojitelja, ter soglasje k objavi javnega razpisa za enega vzgojitelja predšolskih otrok – pomočnika vzgojitelja za poln delovni čas.

Ob upoštevanju navedenega je Odbor za družbene dejavnosti na svoji 23. seji dne 13. 6. 2022 sklenil, da se z obravnavo in sprejemanjem odločitve o podaji soglasja k sistemizaciji in organizaciji dela v razvojnem oddelku vrtca v OŠ Kozara počaka na glasovanje o podaji soglasja na seji Mestnega sveta Nova Gorica, da bo jasno, ali bo podano soglasje k oblikovanju enega ali dveh oddelkov razvojnega oddelka vrtca v OŠ Kozara.

Dne 22. 7. 2022 je bilo s strani Oddelka za družbene dejavnosti MONG sporočeno, da je župan MONG podal soglasje k predlagani sistemizaciji, zaposlitvam in vrsti, številu oddelkov ter številu otrok v oddelku (obvestilo v priponki). Z ozirom na navedeno soglasje se predlaga Občinskemu svetu Občine Renče-Vogrsko, da tudi Občina Renče-Vogrsko poda soglasje k predlagani sistemizaciji in organizaciji dela v razvojnem oddelku vrtca v OŠ Kozara.

Soglasje je potrebno podati do sredine avgusta, da lahko javni zavod pravočasno izpelje postopek javnega razpisa za zaposlitev dveh vzgojiteljev predšolskih otrok – pomočnikov vzgojitelja za polni delovni čas.

*FINANČNE IN DRUGE POSLEDICE:*

Občine soustanoviteljice bodo za otroke, za katere so po veljavni zakonodaji dolžne poravnavati razliko med plačili staršev in ekonomsko ceno vrtca, to razliko poravnale na način, kot to velja za otroke, vključene v javni vrtec. V primeru, da bo v razvojni oddelek vrtca vključen otrok iz naše občine, se bodo plačila izvajala iz proračunske postavke »Ostali vrtci«. Kot izhaja iz obrazložitve sofinanciranja izpada do normativa, bi v primeru štirih prostih mest oz. nezasedenih) mest (izpad do normativa) v dveh oddelkih delež Občine Renče-Vogrsko znašal 7,1 % oz. poprečno 128,70 EUR mesečno.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 24. člena Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18 in 54/21), 17. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21), 108. in 109. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21 in 207/21) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na 17. dopisni seji, v času od 29. 7. 2022 do dne 3. 8. 2022 sprejel

**S K L E P**

1.

Občina Renče-Vogrsko daje Osnovni šoli Kozara Nova Gorica soglasje k organizaciji dela razvojnega oddelka, kot sledi:

* v Osnovni šoli Kozara Nova Gorica se v šolskem letu 2022/2023 oblikujeta dve skupini razvojnega oddelka vrtca, v katero se vključi skupaj največ 12 otrok (do 6 otrok v eni skupini),
* enoti razvojnega oddelka vrtca delujeta v prostorih Vrtca Nova Gorica, predvidoma v enoti Kekec.

2.

Občina Renče-Vogrsko daje Osnovni šoli Kozara Nova Gorica soglasje k sistemizaciji delovnih mest v razvojnem oddelku vrtca v Osnovni šoli Kozara Nova Gorica za naslednja delovna mesta:

* 2 vzgojitelja predšolskih otrok za polni delovni čas v obsegu 2 delovni mesti,
* 2 vzgojitelja predšolskih otrok - pomočnika vzgojitelja za polni delovni čas v obsegu 2

 delovni mesti.

3.

Občina Renče-Vogrsko daje Osnovni šoli Kozara Nova Gorica soglasje k objavi razpisa za naslednji delovni mesti:

* 2 vzgojitelja predšolskih otrok - pomočnika vzgojitelja za polni delovni čas v obsegu 2 delovno mesto.

4.

Vsa podana soglasja se nanašajo na obdobje od 1. 9. 2022 dalje.

V primeru, da OŠ Kozara ne bo oblikovala sistemizacije in organizacije dela v obsegu, h kateremu je bilo podano soglasje, mora OŠ Kozara ponovno zaprositi za soglasje k spremenjeni sistemizaciji in organizaciji dela.

5.

Ta sklep prične veljati takoj.

Številka: Tarik Žigon, l. r.

Bukovica, Župan